Nyilvános közzétételŰ licitFELHÍVÁS

**Abony Város Önkormányzat (székhely: 2740 Abony, Kossuth Lajos tér 1.)** Polgármestere az önkormányzat vagyonáról és a vagyongazdálkodás szabályairól szóló 12/2017. (VII. 03.) önkormányzati rendelet 6. mellékletében meghatározott Vagyongazdálkodási Liciteljárási Szabályzat alapján egyfordulós, nyílt liciteljárás keretében elidegenítésre meghirdeti az **Abony belterület 2754 helyrajzi számú, természetben a 2740 Abony, Károly Róbert utca 9/a. szám alatti 3416 m2 alapterületű, kivett beépítetlen terület** művelési ágú ingatlant.

**A legalacsonyabb ajánlati ár (*limit ár*): bruttó** **1.300.000,- Ft**

**A nyilvános közzétételű licitkiírás átvehető:** 2023. február 15. és 2023. március 03. között ügyfélfogadási időben ingyenesen, az Abonyi Polgármesteri Hivatal Településfejlesztési Osztályán, 2740 Abony, Kossuth tér 1., I. emelet 105. számú iroda

**A licit ajánlat benyújtásának határideje: 2023. március 06. hétfő 16.00 óráig**

**A licitajánlat benyújtásának helye, módja:**

Abonyi Polgármesteri Hivatal Településfejlesztési Osztály, 2740 Abony, Kossuth tér 1., I. emelet 105. számú iroda személyesen, vagy képviseletre jogosult meghatalmazott útján.

**A liciteljárás hivatalos nyelve**: magyar

**A liciteljárás típusa:** egyfordulós

**A liciteljárás módja:** Az ajánlattevők ajánlataikat zártan, (cég)jelzés nélküli borítékban, minden oldalon eredeti aláírással, 1 példányban nyújthatják be az ajánlatok beadására nyitva álló határidőben és helyen, az adott felhívásra utaló jelzéssel személyesen vagy meghatalmazottjuk útján.

Az ajánlattevő meghatalmazottja köteles közokirattal, vagy teljes bizonyító erejű magánokirattal igazolni képviseleti jogosultságát.

**A licitre benyújtott ajánlatnak tartalmaznia kell az ajánlattevő részletes és jogilag kötelező nyilatkozatát:**

* arra vonatkozóan, hogy a felhívásban foglalt feltételeket tudomásul vette,
* arra vonatkozóan, hogy milyen célra kívánja hasznosítani az ingatlant, valamint
* a limitár elfogadására vonatkozóan, és
* a vételár összegére vonatkozóan (amely nem lehet kevesebb a legalacsonyabb induló-limitártól,
* a pályázati felhívás mellékletét képező Adás-vételi szerződéstervezetben foglaltak megismeréséről és elfogadásáról.

**Alternatív ajánlat nem tehető.**

Ajánlatot tenni csak 50.000,- Ft. összegű ajánlati biztosíték megfizetésével lehet. Az ajánlati biztosítékot az Abony Város Önkormányzatnak az ERSTE Bank Hungary Zrt. pénzintézetnél vezetett, 11600006-00000000-32793538 számú költségvetési elszámolási számlája javára kell megfizetni.

Az ajánlathoz eredetiben csatolni kell: a pályázati biztosíték befizetésének igazolását, valamint a fent felsorolt egyéb nyilatkozatokat, igazolásokat, mellékleteket.

**Az ajánlatok bontásának, az érvényesség megállapításának helyszíne és időpontja:**

Abonyi Polgármesteri Hivatal (2740 Abony, Kossuth L. tér 1.) Díszterem, 2023. március 07. (kedd) 9.00 óra

**A licitálás és az eredményhirdetés helyszíne és időpontja:** Abonyi Polgármesteri Hivatal (2740 Abony, Kossuth L. tér 1.), Díszterem, 2023. március 10. (péntek) 9.00 órától

**Licitálás módja:** Nyilvános, egyfordulós

**Az ajánlati kötöttség a licit eljárás lefolytatásától számított 60 nap.**

**Az ingatlan megtekinthető előre egyeztetett időpontban:**

2023. február 22. (szerda) 9-10 óra között

 2023. március 01. (szerda) 9-10 óra között

**Jelen liciteljárás Abony Város Önkormányzata Vagyongazdálkodási Liciteljárási Szabályzata előírásai alapján történik. Ajánlata benyújtásával az ajánlattevő a Liciteljárási Szabályzat rendelkezéseit magára nézve kötelezőnek ismeri el!**

Eredménytelenség megállapítása esetén a Polgármester jogosult ismételten licit kiírására. **Az Önkormányzat a pályázat visszavonásának jogát fenntartja!**

A liciteljárás módjára, valamint a liciteljárásra vonatkozó egyéb információkat a licit kiírás tartalmazza.

Bővebb információ az ajánlat benyújtásának helyén, vagy az 53/360-135/145 számon kapható.

 **Abony Város Önkormányzat**

 **Polgármestere**